เล่าตอนที่ไปถึงร้าน
ร้าน 108 พันเก้า จะเป็นร้านขายของหวานเล็กๆ มีเมนูไม่กี่เมนู ดูภายนอกอาจจะดูไม่น่าสนใจ แต่ถ้าได้สั่งแล้วเข้าไปกินในร้านแล้ว จะพบว่าคุ้มค่าที่ได้ลอง เพราะร้านบรรยากาศดีมาก
ร้านจะเป็นร้านเล็กๆ ที่ทางเข้าร้านอยู่ตรงทางเดินของปากเกร็ด เมื่อเข้าไปในร้านแล้ว จะเจอที่นั่งร้านสีสันสดใส เป็นที่นั่งอยู่ริมน้ำ บรรยากาศดี ลมพัดเย็นสบายมากๆเลย
เจ้าของร้านเค้าเป็นคนอารมณ์ดีมาก ใครเดินผ่านก็จะเรียกลูกค้าตลอดว่า เฉาก๊วยเย็นๆจ้า  แวะชิมกันก่อนได้ พอได้ลอง เข้าไปนั่งปุ๊บไม่นานก็ได้เลย

ที่ตั้งร้าน : เกาะเกร็ด

เมนูเด่นของร้าน : เฉาก๊วยเย็น
ราคา : ถ้วยละ 25 บาท

สำหรับในวันนี้ผมสั่ง เฉาก๋วยเย็นกิน
รสชาติ : รสชาติเฉาก๊วยชามนี้เป็นรสชาติเฉาก๊วยที่อร่อยได้ตามมาตรฐาน ตัวเฉาก๊วยเนื้อเหนียวนุ่มเคี้ยวง่ายอร่อยดี ส่วนน้ำตาลที่เอามาใส่ในชามนั้น
ก็เป็นน้ำตาลทรายแดง ช่วยเพิ่มรสชาติหวานอร่อยของเฉาก๊วยชามนี้ได้เป็นอย่างดี
ส่วนชามะนาวนั้น เป็นชามะนาวแบบชงเน้นๆ มีรสเปรี๊ยวของมะนาวเต็มๆ กินแล้วหวานสดชื่นอร่อยดี

สรุปคะแนนตามความคิดเห็นของผม (เต็ม 5 คะแนน)
รสชาติ : 3.5 = รสชาติเฉาก๊วยอร่อยได้ตามมาตรฐาน
บรรยากาศ : 4.5 = บรรยากาศร้านดี นั่งเล่นๆ กินลม ถ่ายรูปริมน้ำได้เพลินๆ
บริการ 3.5 = พนักงานบริการดี ว่องไว
ราคา : 4 = ราคาอาจจะสูงกว่าที่เห็นทั่วไปเล็กน้อย แต่ก็แลกกับที่นั่งพักสบายๆริมน้ำ ก็ OK คุ้มค่าดี ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 22 / 1 / 56
